Document ID: /fineweb-2-swissfilter-quality_10-filterrobots/filtered/01308.jsonl.gz/1335

Shkurt.ch
Treni i mallrave shkel dy të rinj në Aarau
Dy të rinj të nacionalitetit afgan kanë vdekur të enjtën e kësaj jave në stacionin e trenit në Aarau.
Kjo pasi që dy të rinjtë 18 dhe 21 vjeç kishin filluar një debat dhe zënkë mes vete ku më pas kishin kaluar gardhin ku po vraponin nëpër shina dhe ishin shkelur nga një tren i mallrave
Një punonjës i kioskit pranë stacionit të trenit i cili kishte qenë dëshmitar i zënkës tregon se çfarë kishte parë: “Në orën dhjetë, pashë tre ose katër të rinj që debatonin në stacion”.
Punonjësi nuk i kishte kuptuar se për çfarë po kapeshin pasi që sipas tij “ata po flisnin arabisht”.
Lagjia e stacionit ishte tronditur, përshkruan rastin gazeta 20 minuta përcjell Albinfo.ch.
Mjekja 28-vjeçare, Michaela Maskalinova, jeton në afërsi të stacionit të trenit në Aarau për rreth tre vjet.
“Unë nuk isha në shtëpi në kohën e aksidentit, por është e tmerrshme kur dy të rinj të tillë janë vrarë”. Ajo kurrë nuk mendoi se trenat do të përbënin një rrezik të tillë.
Disa njerëz të rinjtë i përshkruajtën si djem të mirë e të zellshëm.
Një mik i 21 vjeçarit e kishte përshkruar se: “Ai gjithmonë ndihmonte kur dikush kishte probleme, ai ishte i zellshëm, i mirë dhe shkonte në Shkollën Kantonale të Formimit Profesional (KSB).” Ai jetonte në një strehë azili në Baden – 18-vjeçari në një apartament të përbashkët në Frick AG . “Ai gjithashtu shkonte në KSB dhe ishte gjithmonë shumë i vëmendshëm”, thotë S.
Dy afganët jetonin nën statusin e pranimit të përkohshëm në Zvicër, siç raportojnë policia kantonale në Aargau. Rrethanat e sakta të aksidentit do të sqarohen më tutje ndërsa policia nuk ka indikacione për ndonjë krim.
LAJME INTERESANTE NGA INTERNETI
Të ngjashme
Nëna i kishte afruar dy djemtë te stacioni ku pastaj ndodhi tragjedia
Të tjera nga Shkurt.ch
E-Diaspora
-
Bie numri i të infektuarve në Austri Për dallim nga një ditë më parë, kur numri i të infektuarve ishte rritur dukshëm, raportimi...
-
Kushdo që hyn në Austri, duhet të bëjë regjistrim elektronik
-
Ja sa mërgimtarë votuan në zgjedhjet e Kosovës 2010 – 2019
-
Mërgimtari postoi video duke shtënë për Vitin e Ri, policia i kontrollon shtëpinë
-
Gjithçka që duhet të dini rreth vaksinimit, ju përgjigjen ekspertët shqiptarë në Zvicër
Jeta në Zvicër
-
“Varianti i ri Covid mund të bëhet dominues në Zvicër” Infektimet me variantin e Covid-19 janë në rritje në Zvicër, duke treguar që përhapja po fiton...
-
Zvicra ka vaksinuar mbi 60,000 persona për Covid-19
-
Zvicër: Bllokimi, për të shmangur valën e tretë të Covid-19
-
Zvicër: Shtëpia e pleqve u prek nga varianti britanik Covid-19
-
Gjeneva, e pakënaqur me rregullat e reja federale